|  |  |  |
| --- | --- | --- |
| C:\Users\Anamarija\Desktop\download.png | REPUBLIKA HRVATSKA  SPLITSKO-DALMATINSKA ŽUPANIJA  OPĆINA LOVREĆ | C:\Users\Anamarija\Desktop\lovreć.png |

Urbroj:2129-04-03-18-1

Klasa: 320-01/18-01/149

Franje Tuđmana 7,

21257 Lovreć

**Predmet:** Prijedlog Programa raspolaganja poljoprivrednim zemljištem u vlasništvu

Republike Hrvatske za Općinu Lovreć

„Općina Lovreć na javnu raspravu stavlja Prijedlog Programa raspolaganja poljoprivrednim zemljištem u vlasništvu Republike Hrvatske na području općine Lovreć".

**O b r a z l o ž e n j e**

Zakonom o poljoprivrednom zemljištu (Narodne novine br. 20/2018.) člankom 29. propisano je da se poljoprivrednim zemljištem u vlasništvu države raspolaže temeljem Programa raspolaganja poljoprivrednim zemljištem u vlasništvu države kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Zakon propisuje da Program treba sadržavati sljedeće:

* ukupnu površinu poljoprivrednog zemljišta u vlasništvu države na području jedinice lokalne samouprave,
* podatke o dosadašnjem raspolaganju poljoprivrednim zemljištem u vlasništvu države na području jedinice lokalne samouprave i vrstu proizvodnje na istom,
* površine određene za povrat i za zamjenu kada nije moguć povrat imovine oduzete za vrijeme jugoslavenske komunističke vladavine,
* površine određene za prodaju, jednokratno, maksimalno do 25% ukupne površine poljoprivrednog zemljišta u vlasništvu države,
* površine određene za zakup,
* površine određene za zakup za ribnjake,
* površine određene za zakup zajedničkih pašnjaka,
* površine određene za ostale namjene, odnosno površine koje se mogu privesti nekoj drugoj nepoljoprivrednoj namjeni, jednokratno, maksimalno do 5% ukupne površine poljoprivrednog zemljišta u vlasništvu države.

Na području općine Lovreć se ne predviđaju površine poljoprivrednog zemljišta koje bi se prodale, dale u zakup za ribnjake i za zakup zajedničkih pašnjaka.

Pravilnikom o dokumentaciji potrebnoj za donošenje Programa raspolaganja poljoprivrednim zemljištem u vlasništvu Republike Hrvatske (Narodne novine br. 27/2018) propisana je dokumentacija potrebna za donošenje Programa i Obrasci na kojima se izrađuje Program.

Nakon izrade nacrta/ prijedloga programa, Prijedlog Programa s popratnom dokumentacijom izlaže se na javni uvid u trajanju od 15 dana u sjedištu općine.

Obavijest o početku javnog uvida u prijedlog Programa objavit će se u javnom glasilu i na oglasnoj ploči i mrežnoj stranici općine.

Zainteresirane osobe mogu dati prigovore na prijedlog Programa najkasnije do isteka roka od 15 dana, o kojima odlučuje općinsko vijeće. O prigovorima općinsko vijeće dužno je odlučiti u roku od 30 dana.

Nakon odlučivanja o prigovorima jedinice lokalne samouprave Program s popratnom dokumentacijom dostavljaju na prethodno mišljenje županiji i na suglasnost Ministarstvu.

Županija je dužna dati mišljenje u roku od 15 dana od dana primitka potpune dokumentacije. Ako županija ne izda mišljenje u roku 15 dana, smatra se da nema primjedbi.

Ministarstvo je dužno dati suglasnost u roku od 30 dana od dana primitka potpune dokumentacije, odnosno u istom roku odbiti davanje suglasnosti s obrazloženjem.

Jedinice lokalne samouprave ne mogu raspolagati poljoprivrednim zemljištem u vlasništvu države prije donošenja Programa na koji je Ministarstvo dalo suglasnost.

Za Program u čijem se obuhvatu nalazi područje ekološke mreže obvezna je provedba postupka ocjene prihvatljivosti programa za ekološku mrežu prema posebnom propisu iz područja zaštite prirode.

Nakon mišljenja županije i suglasnosti Ministarstva, općina izglasava i donosi program.

Programi se mogu mijenjati i dopunjavati na način koji je propisan za donošenje Programa.

**NAČELNIK**

**Anita Nosić**